PISTILLUM. Ovarium cylindruceo-trigonum. Stylus filamentis paulo brevior, 
subulalo-filiformis. Stigma inconspicuum. 
• CAPSULA matura cylindraceo-lriquelra, obtusa, sexsulcata. 
Habitat in Prom. bon. spei. — Floret mense Aprili et Majo. 
Observ. Synonyma A. humili hodie tribuenda haud facile ab illis secernenda sunt, quae ad 
alias species referri debent. Planta sub hocce nomine a Gl. Haworth descripta 
veteribus botanicis ignota, aut saltem ab eis neglecta est, et Cl. Willdenow ad 
A. echinatam suam jam revocavit Commelini ac Jacquinii A. humilem. Ad eandem 
speciem ergo revocanda sunt quoque synonyma Linnaei, Thunbergii, Royeni, 
Boerhaavii, Pisonii et Milleri, quorum AI. humilis in Commelini tabula solum 
innixa est. A caeteris speciebus hujusce sectionis differt AI. humilis foliis mollio¬ 
ribus, rectiusculis, fere laevibus, scapoque bracteis remotis, anguste lanceolatis 
instructo. 
